Aˬ ceuꞈ yaˇ mˇ-eu Miˬdaw nyiˬ ma zaˬ Miˬdaw-euˬ aˬ ma aˬ ceuꞈ yaˇ mˇ-eu zawˇ-ehˇ leh jeh luꞈ nga.
Miˬdaw qawꞈ aˬ ma aˬ ceuꞈ yaˇ mˇ gaˇ ya chaw ba nehˬ meh.
Aˬ ceuꞈ aˇ ji goˇ laˇ-eu loꞈ-ehˇ yaˇ moꞈ qawꞈ ni nawˆ laˇ nga.
Miˬdaw aˬ ceuꞈ yaˇ maˬ moꞈ choeˇ-ehˇ laˇ-awˇ iˇ khahˇ-ahˇ jawˇ yaꞈ-eu toˆ nga.
Mehˇ shuiˇ aˬ joˆ-ehˇ shuiˇ qawꞈ Miˬdaw-ahˇ maˬ shuiˇ tawˆ nya-iˬ-a.
Ehˇ qawꞈ aˬ ma htiˬ ghaˬ tehꞈ-ehˇ leh jeh leh jeh-ehˇ aˬ ceuꞈ yaˇ moꞈ htehˇ htehˬ luꞈ meh.
Aˬ ceuꞈ goˇ laˇ loˆ laˇ ngeh, Miˬdaw aˬ ceuꞈ yaˇ-ahˇ iˇ mawꞈ laˇ-euˬ meh.
Aˬ ma ghaˬ qawꞈ Miˬdaw-ahˇ aˬ ceuꞈ puꞈ-awˇ htiˬ dehˆ bi dzaˬ-euˬ miˇ neh Miˬdaw laˬ qhaˬ zawˇ-ehˇ chehˇ meh.
Aˬ ceuꞈ muiˬ le loˆ le-awˇ, phyuˇ qawꞈ ghawˬ mya ni ahˬ za-euˬ miˇ neh Miˬdaw-ahˇ phehˇ qhahˬ shuiꞈ qawꞈ zeuˇ nehˬ-euˬ meh.
Qhoeˇ naˇ, Miˬdaw ehˇ-eu, “Aˬ ma-oˇ, aˬ khaˇ naˇ aˬ buˇ aˬ ceuꞈ yaˇ mˇ-eu nyiˇ gawˬ maˬ phaˇ gawˬ ma. Naˬ yaꞈ qoꞈ jiˇ heu myaˆ maˬ tseˇ phaˇ kha-awˇ phyuˇ ghawˬ mya ni ahˬ za ma.”